ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Ιανουαρίου 1991 όσον αφορά ορισμένα προστατευτικά μέτρα που έχουν σχέση με τη μεταδοτική περιπνευμονία των βοοειδών στην Ιταλία ( 91/56/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90 /425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο ορισμένων ζώων και προϊόντων με προοπτική την υλοποίηση της εσωτερικής αγοράς ( 1 ), και ιδίως το άρθρο 10,

Εκτιμώντας :

ότι πολλές εκδηλώσεις μεταδοτικής περιπνευμονίας βοοειδών σημειώθηκαν τον Οκτώβριο του 1990 στο ιταλικό έδαφος και ότι, επιπλέον, η ακριβής έκταση της εξάπλωσης της ασθένειας δεν έχει σαφώς προσδιορισθεί -

ότι η εμφάνιση αυτής της επιζωοτικής ασθένειας ενδέχεται να αποτελέσει κίνδυνο για τα ζώα σε άλλα κράτη μέλη -

ότι ενδέχεται να θεωρηθεί ότι υφίσταται σοβαρός κίνδυνος όσον αφορά ορισμένες κατηγορίες ζωντανών βοοειδών -

ότι μια κοινοτική αποστολή επισκέφθηκε πρόσφατα την Ιταλία για να εξετάσει και να αναφέρει την κατάσταση που επικρατεί εκεί -

ότι οι ιταλικές αρχές ανέλαβαν να εφαρμόσουν οι ίδιες τα αναγκαία μέτρα γαι την εξασφάλιση της αποτελεσματικής εφαρμογής της απόφασης -

ότι είναι αναγκαίο να τροποποιηθεί το υγειονομικό πιστοποιητικό για το εμπόριο ανάμεσα στα κράτη μέλη της ΕΟΚ, όσον αφορά τα βοοειδή για αναπαραγωγή ή κρεατοπαραγωγή -

ότι οι όροι υπό τους οποίους πραγματοποιείται το ενδοκοινοτικό εμπόριο βοοειδών για αναπαραγωγή και κρεατοπαραγωγή καθορίζονται σ' αυτήν την απόφαση -

ότι η Επιτροπή θα παρακολουθεί την εξέλιξη αυτής της κατάστασης - ότι η απόφαση αυτή μπορεί να τροποποιηθεί για να λάβει υπόψη της τις εξελίξεις -

ότι τα μέτρα που προβλέπονται στην απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

1 . Η Ιταλία δεν θα στείλει σε άλλα κράτη μέλη ζωντανά βοοειδή προερχόμενα από τη γεωγραφική περιοχή που αναφέρεται στο παράρτημα, μέχρις ότου το σύνολο των βοοειδών αυτής της περιοχής ηλικίας άνω των 12 μηνών έχουν υποβληθεί σε τρεις δοκιμές που να απέχουν μεταξύ τους κατά τρεις τουλάχιστον εβδομάδες και έχει διαπιστωθεί ότι δεν πάσχουν από μεταδοτική περιπνευμονία βοοειδών .

2 . Μετά από την πάροδο του χρονικού διαστήματος που καθορίζεται στην ως άνω παράγραφο 1, τα ζωντανά βοοειδή τα οποία αποστέλλονται από την περιοχή αυτή σε άλλα κράτη μέλη, θα πρέπει να πληρούν τις προϋποθέσεις που ορίζονται στα ακόλουθα άρθρα 2 και 3 . Άρθρο 2

Η Ιταλία δεν θα στείλει σε άλλα κράτη μέλη ζωντανά βοοειδή για αναπαραγωγή και κρεατοπαραγωγή προερχόμενα από αυτές τις περιοχές του εδάφους της - εκτός αυτών που αναφέρονται στο παράρτημα - παρά μόνον εφόσον :

1 . τα ζώα προέρχονται από αγέλη της οποίας το σύνολο των ζώων ηλικίας άνω των 12 μηνών έχει υποβληθεί σε ορολογική δοκιμή για τη μεταδοτική περιπνευμονία των βοοειδών και δεν έχουν εμφανίσει ενδείξεις ασθένειας κατά τους προηγούμενους 12 μήνες και

2 . τα ίδια τα ζώα έχουν υποβληθεί σε ορολογική δοκιμή για τη μεταδοτική περιπνευμονία των βοοειδών και δεν έχουν εμφανίσει ενδείξεις ασθένειας για διάστημα 30 ημερών πριν από την ημερομηνία φόρτωσης . Άρθρο 3

Το υγειονομικό πιστοποιητικό που προβλέπεται στην οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών ( 2 ), πρέπει να συνοδεύει τα βοοειδή που προορίζονται για αναπαραγωγή ή κρεατοπαραγωγή και το οποίο θα αποστέλλεται από την Ιταλία, θα πρέπει να περιλαμβάνει την ακόλουθη δήλωση :

"Ζωντανά βοοειδή που πληρούν τις προϋποθέσεις της απόφασης 91/56/ΕΟΚ της Επιτροπής σχετικά με τη μεταδοτική περιπνευμονία των βοοειδών ." Άρθρο 4

Τα κράτη μέλη πρέπει να τροποποιήσουν τα μέτρα που εφαρμόζουν στο εμπόριο έτσι ώστε τα μέτρα αυτά να συμφωνούν με την απόφαση αυτή εντός χρονικού διαστήματος τριών ημερών μετά τη γνωστοποίησή της . Πρέπει αμέσως να πληροφορήσουν σχετικά την Επιτροπή Άρθρο 5

Η Επιτροπή παρακολουθεί την εξέλιξη της κατάστασης . Η παρούσα απόφαση ενδέχεται να τροποποιηθεί ανάλογα με τις εξελίξεις αυτές . Άρθρο 6

Η παρούσα απόφαση απευθύνεται στα κράτη μέλη .

Βρυξέλλες, 21 Ιανουαρίου 1991 .

Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 224 της 18 . 8 . 1990, σ . 29 . ( 2 )

ΕΕ αριθ . 121 της 29 . 7 . 1964, σ . 1977/64 .

ΠΑΡΑΡΤΗΜΑ Η περιοχή που εκτείνεται σε ακτίνα τριών χιλιομέτρων από την εκμετάλλευση όπου έχει διαπιστωθεί περίπτωση μεταδοτικής περιπνευμονίας βοοειδών .